**ОТЧЕТЕН ДОКЛАД**

**за дейността на**

**АДМИНИСТРАТИВЕН СЪД ЯМБОЛ**

**през 2020 година**

**СЪДЪРЖАНИЕ**

на ОТЧЕТЕН ДОКЛАД за ДЕЙНОСТТА НА АДМИНИСТРАТИВЕН СЪД ЯМБОЛ през

2020 г.

***1.*** ***БРОЙ ДЕЛА ЗА РАЗГЛЕЖДАНЕ*** стр. 3

 1.1. ОБЩО И СРЕДНОМЕСЕЧНО ПОСТЪПЛЕНИЕ стр. 3

 1.2. АНАЛИЗ НА ПЪРВОИНСТАНЦИОННИТЕ ДЕЛА стр. 4

 1.3 АНАЛИЗ НА КАСАЦИОННИТЕ ДЕЛА стр. 6

***2. БРОЙ СВЪРШЕНИ ДЕЛА (РЕШЕНИ И ПРЕКРАТЕНИ)***  стр. 8

 2.1 БРОЙ НА СВЪРШЕНИТЕ ПЪРВОИНСТАНЦИОННИ АДМИНИСТРАТИВНИ ДЕЛА стр. 10

 2.1.1. БРОЙ РЕШЕНИ ПО СЪЩЕСТВО АДМИНИСТРАТИВНИ

 ДЕЛА стр. 10

 2.1.2. БРОЙ ПРЕКРАТЕНИ АДМИНИСТРАТИВНИ ДЕЛА-

 ОСНОВАНИЯ стр. 11

 2.2. БРОЙ СВЪРШЕНИ КАСАЦИОННИ ДЕЛА стр. 11

 2.3. АНАЛИЗ НА РЕШЕНИТЕ И ПРЕКРАТЕНИ ДЕЛА ПО ВИ-

 ДОВЕ И СТРУКТУРА стр. 12

 2.4. СРОК ЗА ИЗГОТВЯНЕ НА СЪДЕБНИТЕ АКТОВЕ стр. 12

 2.5. АНАЛИЗ НА ОРГАНИЗАЦИЯТА ПО НАСРОЧВАНЕ, ДВИ-

 ЖЕНИЕ И ПРИКЛЮЧВАНЕ НА ДЕЛАТА стр. 13

***3. ОБЖАЛВАНИ И ПРОТЕСТИРАНИ ДЕЛА. РЕЗУЛТАТИ***

 ***ОТ КАСАЦИОННАТА ПРОВЕРКА*** стр. 15

 3.1. ОБЖАЛВАНИ И ПРОТЕСТИРАНИ ДЕЛА стр. 15

 3.2. РЕЗУЛТАТИ ОТ КАСАЦИОННАТА ПРОВЕРКА стр. 16

 3.3. АНАЛИЗ НА ОТМЕНЕНИТЕ СЪДЕБНИ АКТОВЕ. стр. 16

ИЗВОДИ

***4. СРЕДНА НАТОВАРЕНОСТ*** стр. 17

 4.1. СРЕДНА НАТОВАРЕНОСТ НА СЪДИИТЕ стр. 17

 4.2. НАТОВАРЕНОСТ ПО СЪДИИ стр. 19

***5. АДМИНИСТРАТИВНО - РЪКОВОДНА ДЕЙНОСТ***  стр. 20

 5.1. КАДРОВО ОБЕЗПЕЧЕНИЕ стр. 20

 5.1.1. МАГИСТРАТИ стр. 20

 5.1.2. СЪДЕБНИ СЛУЖИТЕЛИ стр. 21

 5.2. АДМИНИСТРАТИВНО-ОРГАНИЗАЦИОННА ДЕЙНОСТ стр. 22

 5.3. КОМУНИКАЦИОННА ПОЛИТИКА стр. 24

 5.4. КВАЛИФИКАЦИЯ НА МАГИСТРАТИ И СЛУЖИТЕЛИ стр. 24

 5.4.1. КВАЛИФИКАЦИЯ НА МАГИСТРАТИ стр. 25

 5.4.2. КВАЛИФИКАЦИЯ НА СЛУЖИТЕЛИ стр. 26

***6. МАТЕРИАЛНА И ФИНАНСОВА ОБЕЗПЕЧЕНОСТ***

 ***НА СЪДА - СЪСТОЯНИЕ И ПРЕДЛОЖЕНИЯ*** стр. 27

 6.1. МАТЕРИАЛНА БАЗА стр. 27

 6.2. ФИНАНСОВО СЪСТОЯНИЕ стр. 27

 6.3. ИНФОРМАЦИОННО ОСИГУРЯВАНЕ стр. 29

 6.4. РЕВИЗИОННА ДЕЙНОСТ стр. 31

***7. ЗАКЛЮЧЕНИЕ*** стр. 31

Настоящият доклад обхваща периода от 01.01.2020 г. до 31.12.2020 г. и отразява цялостната работа на Административен съд – Ямбол както по отношение на правораздавателната дейност, така и по отношение на административно - ръководната такава и материалната и финансовата обезпеченост на съда.

1. ***БРОЙ ДЕЛА ЗА РАЗГЛЕЖДАНE***

|  |  |  |  |  |
| --- | --- | --- | --- | --- |
| ВИДОВЕ ДЕЛА | ВИСЯЩИ | НОВООБРАЗ. | В Т.Ч. ВЪРНАТИ ЗА ПРОДЪЛЖ. | ОБЩО ЗА РАЗГЛ. |
| ПЪРВОИНСТАНЦИОННИ АДМ. ДЕЛА | 71 | 338 | 2 | 409 |
| КАСАЦИОННИ ДЕЛА | 25 | 178 | 0 | 203 |
| ОБЩО ДЕЛА | 96 | 516 | 2 | 612 |

* 1. **ОБЩО И СРЕДНОМЕСЕЧНО ПОСТЪПЛЕНИЕ**

За периода от 01.01.2020 г. до 31.12.2020 г. в Административен съд - Ямбол са образувани общо 516 бр. дела, от които 338 бр. първоинстанционни административни и 178 бр. касационни дела. Средномесечно новопостъпилите дела са 43 броя, от които 28.16 бр. административни и 14.83 бр. касационни. Останали висящи към началото на отчетния период са 96 бр. дела, или общия брой на делата за разглеждане през 2020 г. е 612.

При съпоставяне с данните от предходните 2018 г. и 2019 г. се констатира намаление при постъпилите административни - първа инстанция дела спрямо 2019, което е 32.5 % г. и незначително увеличение спрямо 2018 г.- 1.8 %. През 2019 г. броят на първоинстанционните административни дела е бил 448, а през 2018 г. – 332 броя.

Що се отнася до броя на касационните производства, при тях е налице намаление със 17 броя, което съставлява 9 % спрямо 2018 г. Броят на постъпилите касационни дела е намалял и спрямо 2019 г. с 21 бр. дела, което се равнява на с 10.55 %. При 195 броя за 2018 г. и 199 бр. за 2019 г., сега те са 178 броя.

**1.2. АНАЛИЗ НА ПЪРВОИНСТАНЦИОННИТЕ ДЕЛА**

**АДМИНИСТРАТИВНИ ДЕЛА – 2018 г., 2019 г. и 2020 г.**

През 2020 г. в Административен съд – Ямбол са разгледани общо 409 бр. първоинстанционни административни дела, от които 338 бр. новообразувани и 71 бр. останали висящи към началото на отчетния период. Разпределени по видове, те са както следва:

* жалби срещу подзаконови актове 9 бр.
* ДОПК и ЗМ 50 бр.
* ЗУТ и ЗКИР 41 бр.
* ЗСПЗЗ, ЗВГЗГФ и др. 2 бр.
* КСО и ЗСП 83 бр.
* ЗДСл, ЗМВР, ЗОВС и ЗСВ 24 бр.
* ЗДС, ЗОбС, ЗМСМА и ЗАдм. 11 бр.
* искове по АПК 40 бр.
* дела по чл. 304 АПК 2 бр.
* други административни дела 108 бр.
* частни административни дела 39 бр.

Анализът на постъпленията на отделните видове дела сочи, че и през 2020 г., както и през предходните години най-голям е относителния дял на делата от категорията ”други“, като следващи по относителен дял са производствата по КСО и ЗСП, следвани от делата по ЗУТ и ЗКИР и исковете по АПК. Немалък дял заемат и делата по ДОПК.

От посочените по - горе цифри може да се направи извод, че разглежданите в Административен съд - Ямбол дела са твърде разнообразни по своя предмет.

* 1. **АНАЛИЗ НА КАСАЦИОННИТЕ ДЕЛА**

**КАСАЦИОННИ ДЕЛА – 2018 г., 2019 г. и 2020 г.**

През 2020 г. в Административен съд – Ямбол са разгледани общо 203 бр. касационни дела, от които 178 бр. новообразувани и 25 бр. висящи към началото на отчетния период. От общо разгледаните касационни дела, 192 бр. са административнонаказателни, а 11 бр. са други касационни административни дела. В сравнение с предходните 2018 и 2019 г, когато са образувани 195 бр. и разгледани 221 бр. касационни производства през първата от тях и 199 образувани и 213 разгледани през втората, е налице намаление спрямо тези две години както в броя на образуваните, така и в броя на разгледаните дела. Но както в предходни доклади, така и в настоящия следва да се отбележи, че работата на Административен съд – Ямбол по тези дела е свързана изцяло от работата на районните съдилища в Ямбол, Елхово и Тополовград, а те от своя страна – с работата на контролните органи.

Касационните административнонаказателни дела са изключително разнообразни по материя (приложим закон). Имайки предвид разгледаните от Административен съд – Ямбол КАНД може да се направи извода, че най-често оспорвани са актовете по ЗДвП, ЗАвП, ЗМ, ЗВ.

***2*. *БРОЙ СВЪРШЕНИ (РЕШЕНИ И ПРЕКРАТЕНИ) ДЕЛА***

| Видове дела | Свършени дела | В т.ч. прекратени | До 3 месеца (бр.) | До 3 месеца (%) | Над 3 месеца | Обжалвани | Останали несв. в края на периода |
| --- | --- | --- | --- | --- | --- | --- | --- |
| Общо първоинст. дела | 332 | 83 | 242 | 72,9 % | 90 | 144 | 77 |
| От тях Частни адм. дела | 39 | 8 | 39 | 100 % | 0 | 9 | 0 |
| КАНД | 180 | 6 | 169 | 93,9 % | 11 | 0 | 12 |
| Други касац. дела | 11 | 3 | 10 | 91 % | 1 | 2 | 0 |
| ВСИЧКО | 523 | 92 | 421 | 80.49 % | 102 | 146 | 89 |

Съгласно указанията на ВСС, делото се счита за свършено с предаване и вписване на изготвения съдебен акт в деловодната система на съда, а срокът започва да тече от датата на разпореждането за насрочване на първото по делото съдебно заседание. С изменението на чл. 157, ал. 1 от АПК, което е в сила от 01.01.2019 г., делото се насрочва в срок не по-дълъг от два месеца от постъпването на жалбата в съда, като този срок не тече за периода на съдебната ваканция, освен когато в самия АПК или в специален закон са предвидени по-кратки срокове. Тъй като през 2020 г. съдилищата не ползваха съдебна ваканция предвид разпоредбата на § 14 от ЗР на ЗИД на Закона за мерките и действията по време на извънредното положение, обявено с решение на Народното събрание от 13 март 2020 г., срокът от 15.07.2020 г. до 31.08.2020 г. е включен в периода на разглеждане на делата. Следва обаче да се имат предвид решението на ВСС по протокол № 9 от проведеното на 15.03.2020 г. и издадената въз основа на него Заповед № РД-12-54/16.03.2020 г. на Административния ръководител на Административен съд – Ямбол, съобразно които разглеждането на всички административни дела за периода на обявеното извънредно положение от 16.03.2020 г. до 13 април 2020 г., с изключение на делата с неотложен характер бе преустановено, в съдебните сгради достъп имаха само ангажираните по дежурство, съобразно изготвения график съдии и съдебни служители, а изготвените съдебни актове се предаваха и резултатите от тях се вписваха в срочните книги след отпадане на извънредното положение. Предвид на това общия брой дела, разгледани над тримесесечния срок следва да бъде намален с 32 броя, които дела са разгледани в срок от под 5 месеца, в който период се включва и периода на обявеното извънредно положение.

В Административен съд – Ямбол делата се насрочват преимуществено в едномесечен срок от постъпването (при редовна жалба) или от отстраняване на нередовностите, като се спазва и срока по чл. 157, ал. 1 АПК. Произнасянето по допустимостта и редовността на жалбата, както и на направените в хода на съдебното производство искания става в кратки срокове (не по-късно от три дни), което е в съответствие както със законовите срокове, така и с приетите в съда Времеви стандарти.

През отчетния период в Административен съд - Ямбол са свършени общо 523 бр. дела, от които 332 бр. първоинстанционни и 191 бр. касационни дела. Следователно, в края на отчетния период са приключили 85.46 % от разглежданите дела, при 86.81% през 2018 г. и 86.87% за 2019 г. Несвършените дела в края на отчетния период са 89, при 84 бр. за 2018 г. и при 96 бр. за 2019 г. От свършените дела, с решения са приключили 431 бр. и са прекратени 92 броя. В срок до три месеца са свършени 421 бр., което съставлява от 80.50 % делата, при 86.44 % за 2018 г. и 90.71 % за 2019 г. От свършените в срок до три месеца дела, в срок до един месец са свършени 193 броя. Свършените в срок над три месеца са 102 бр., като 90 бр. са първоинстанционни административни дела, 11 бр. касационни административнонаказателни дела и 1 брой касационни административни дела.

От извършената проверка на забавените дела се констатира, че основната причина за забавянето им е затруднената работа на съда в условията на пандемия. Както в предходните години, така и сега продължава да съществува проблема и с трудното намиране на вещи лица. Една част от тях отказват, други забавят изготвянето и представянето на заключенията си. По част от делата причината за забава са и допълнителни искания за събиране на доказателства. При проверка на забавените дела не се установи допуснато нарушение на чл.139, ал. 1 и чл.157 ал. 1 АПК, както и на приетите в съда Времеви стандарти. Не се установи и забавяне при връчване на призовките и съобщенията на страните. Следва да се има предвид и обстоятелството, че макар и със значителни затруднения, след 14.05.2020 г., когато се възобнови изцяло разглеждането на всички видове дела, работата на съда не е прекъсвала.

При анализа на горните цифри следва да се направи извода, че съдиите следят стриктно сроковете за приключване на делата и се подготвят внимателно и задълбочено при разглеждането им.

* 1. **БРОЙ СВЪРШЕНИ ПЪРВОИНСТАНЦИОННИ АДМИНИСТРАТИВНИ ДЕЛА**

От общо подлежащите на разглеждане 409 бр. първоинстанционни дела в края на отчетния период са свършени 332 бр., което съставлява 81,17 %, при 83.17 % за 2018 г. и 86,29 % за 2019 г. Висящите в края на периода административни производства са 77 броя. Общо свършените 332 бр. първоинстанционни дела се разделят по срокове както следва:

- в срок до 1 месец 113 бр. или 34.04 %

- в срок от 1 до 3 месеца 129 бр. или 38.86 %

- в срок над 3 месеца 90 бр. или 27.10 %

При това положение процентът на свършените първоинстанционни дела за срок до 3 месеца е 72,90, при 87.25 за 2019 г. и 79.77 %, за 2018 г.

* + 1. **БРОЙ РЕШЕНИ ПО СЪЩЕСТВО**

**АДМИНИСТРАТИВНИ ДЕЛА**

От свършените 332 бр. административни дела, с решения по същество са приключили 249 бр. Най-голям брой решени дела според материята са тези по КСО и ЗСП – 66 бр., следвани от т. нар. „други“ дела – 54 бр., следвани от делата ДОПК и ЗМ – 34 бр., ЗУТ и ЗКИР – 21 бр., исковите производства по АПК – 17 бр., делата по ЗДСл, ЗМВР, ЗОВС и ЗВС – 14 бр., жалбите срещу подзаконови нормативни актове – 8 бр. и пр.

**2.1.2. БРОЙ ПРЕКРАТЕНИ АДМИНИСТРАТИВНИ ДЕЛА –**

**ОСНОВАНИЯ**

От общо 332 свършени административни дела прекратени са 83 бр., което съставлява 25 %, при 22.15 % за 2019 г. и и 22.25 % за 2018 г. Най-голям брой прекратени дела отново е при тази категория “други” административни производства - 32 бр., следвани исковете по АПК – 13 бр., тези по ЗДС, ЗОбС, ЗМСМА и ЗАдм, по КСО и ЗСП и по ЗУТ и ЗКИР – по 6 бр. и тези ДОПК и ЗМ и по ЗДСл, ЗМВР, ЗОВС и ЗАдм – по 4 бр. и пр. От анализът на прекратените дела се установява, че и през този отчетен период най-голям e броят на прекратени дела поради неотстраняване в срок на нередовностите в жалбата, следвани от случаите, в които актът не подлежи на оспорване и тези, по които съдът е приел, че не е компетентен да ги разгледа.

През отчетната 2020 г. в Административен съд Ямбол няма дела, приключили поради постигнато между страните споразумение по чл. 178 от АПК.

* 1. **БРОЙ СВЪРШЕНИ КАСАЦИОННИ ДЕЛА**

От разгледаните общо 203 бр. касационни дела в края на отчетния период са приключили 191 бр. или 94.09 % при 88.26 % за 2019 г. и 93.66 % за 2018 г. Висящи са останали 12 броя. Касационните производства са приключили както следва:

 - в срок до 1 месец - 80 бр. или 41.89 %

 - в срок от 1 м. до 3м. - 99 бр. или 51.83 %

 - над 3 месеца - 12 бр., или 6.28 %

Дванадесет касационни дела са приключили над тримесечния срок, като причините за това са, че през периода на обявеното в страната извънредно положение, по решение на ВСС не се насрочваха и разглеждаха такива дела в открито съдебно заседание, а след възобновяване на работата на съда, броят на насрочените за едни и същи ден дела беше значително редуциран, предвид необходимостта да се извършва дезинфекция и проветряване на съдебната зала след всяко заседание, както и с оглед избягване на струпването на хора.

От общо свършените 191 броя касационни дела, 182 броя или 95.29 % са решени по същество и 9 броя, което съставлява 4.71 %, са прекратени.

* 1. **АНАЛИЗ НА РЕШЕНИТЕ И ПРЕКРАТЕНИ ДЕЛА ПО ВИДОВЕ И СТРУКТУРА**

| Видове дела | Общо свършени дела | Решени | Прекратени | Уважени изцяло | Уважени частично | Отхвърлени | Обявени за нищожни |
| --- | --- | --- | --- | --- | --- | --- | --- |
| Общо първоинст. дела | 332 | 249 | 83 | 114 | 12 | 122 | 1 |
| От тях Частни адм. дела | 39 | 31 | 8 | 21 | 1 | 9 | 0 |
| КАНД | 180 | 174 | 6 | 35 | 3 | 136 | 0 |
| Други касац. дела | 11 | 8 | 3 | 1 | 0 | 7 | 0 |
| ВСИЧКО | 523 | 431 | 92 | 150 | 15 | 265 | 1 |

През отчетната 2020 г. от общо свършените 523 бр. дела, с решение са приключили 431 бр. и са прекратени 92 броя.

От решените 249 бр. първоинстанционни дела, по 114 бр. жалбата е уважена изцяло, по 12 бр. е уважена частично, по 114 бр. е отхвърлена изцяло и по 1 бр. административния акт е обявен за нищожен.

При касационните производства от общо 182 бр. постановени решения, по 143 бр. съдебните актове на въззивната инстанция са оставени в сила, по 36 бр. са отменени изцяло и по 3 бр. частично. Или, по 80.22 % от решенията са потвърдени като правилни - изцяло или отчасти, което говори за добра работа на съдиите от районните съдилища. За сравнение, за 2019 г. този процент е 75.69, а за 2018 г. – 71.42. Съдът разглежда касационни жалби срещу решенията на Районен съд – Ямбол, Районен съд - Елхово и Районен съд - Тополовград.

**2.4. СРОК НА ИЗГОТВЯНЕ НА СЪДЕБНИТЕ АКТОВЕ**

През всички изминали години, от започване на работа на Административен съд – Ямбол през 2007 г. съдиите се стараят стриктно спазват разпоредбата на чл. 172, ал. 1 АПК, т.е., всички съдебни актове да се постановяват в месечния срок от последното по делото съдебно заседание. За първи път през 2020 г. 11 броя от съдебните актове са постановени след изтичане на едномесечния срок, но преди изтичане на три месеца от обявяване на делото да решаване. Касае се за решения по първоинстанционни административни дела, като при всички тях причината е в невъзможността през периода на извънредното положение да се предават решения в деловодството по решение на ВСС. На практика тези решения са изготвени в срок, но са предадени от съдиите и обявени веднага след отпадане на забраната. В този смисъл за закъснение от страна на съдиите при изготвянето на съдебните актове не може да се говори.

**2.5. АНАЛИЗ НА ОРГАНИЗАЦИЯТА ПО НАСРОЧВАНЕ, ДВИЖЕНИЕ И ПРИКЛЮЧВАНЕ НА ДЕЛАТА**

Анализирайки посочените цифри относно образуването, движението и приключването на делата в съда считам, че в Административен съд – Ямбол се работи съобразно сроковете залегнали както в АПК, така и в специалните закони, съобразно инструктивните срокове приети от ВСС, както и утвърдените в съда Времеви стандарти.

Разпределението на делата през 2020 г., както и през всички предходни години се извършваше на принципа на случайния избор въз основа на разработени, приети и утвърдени Вътрешни правила, които са публикувани на интернет страницата на Административен съд - Ямбол и са достъпни както за страните по делата, така и всички граждани и институции. Разпределението на делата се извършва чрез електронната програма на ВСС - ЦПРД, всеки ден от 10.30 часа от председателя на съда. При негово отсъствие разпределението се извършва от съдията, определен със заповед да изпълнява функциите на административен ръководител или от следващия по старшинство съдия при липса на такава заповед. За т. нар. бързи производства, разпределението се извършва веднага след постъпването им в деловодството на съда, като след образуването им от председателя незабавно се докладват на съдията - докладчик. Съгласно правилата, при извършване на разпределението може да присъства всеки съдия от Административен съд – Ямбол, като такава възможност е предоставена и на страните по делата и представителите на медиите. Копие от електронния протокол за разпределение на делата се съхранява по всяко дело.

Въз връзка с обявеното в страната извънредно положение, а впоследствие и извънредна епидемична обстановка, въз основа на решение по протокол № 9 от проведеното на 15.03.2020 г. извънредно заседание на ВСС, 17.03.2020 г. до 15.06.2020 г. и от 12.11.2020 г. до 31.12.2020 г. бяха изготвяни графици, с които бяха определяни съдиите и служителите, които следва да работят присъствено, в съдебната сграда, като всички останали съдии работеха дистанционно, а служителите бяха на разположение. През тези периоди от време разпределението на постъпилите дела се извършване от председателя или от най-старшия присъстващ по график в сградата на съда съдия, а администрирането на същите се извършваше от съдиите докладчици в деня, в който същите бяха определени да работят по график присъствено. Предвид обстоятелството, че през 2020 г. нито един от съдиите и служителите в Административен съд Ямбол не беше диагностициран с COVID - 19, намирам че тази организация на работа е била удачна.

От 2016 г., когато влязоха в сила Правила за оценка на натовареност на съдиите, в Административен съд – Ямбол е внедрена централизираната Система за изчисляване на натовареност на съдиите (СИНС). С прилагането на тази система, заедно с разпределението на делата, съдията извършващ това разпределение въвежда и съответния шифър на делото, който определя и коефициента на тежест. При наличие на основания за корекция на първоначалния коефициент, съдията-докладчик попълва специална карта, в която отразява основанието за корекция и се подписва. Председателят на съда, след проверка утвърждава направената корекция.

 Още при образуване на делото съдията - докладчик дава указания на страните в тежест на коя от тях е доказването на определени твърдения, както и кои обстоятелства се нуждаят от доказване. Както се посочи по-горе насрочването, а при необходимост отлагането на делата става при спазване на сроковете по чл.139, ал. 1 и чл. 157, ал. 1 АПК, на специалните законови разпоредби, както и на приетите от съда Времеви стандарти.

Отчитам като добра атестация за съда бързината на правораздаване, тъй като несъмнено срочното правораздаване създава доверие в обществото. Разбира се, винаги следва да се има предвид и качеството на правораздаването, както и охраняването на интересите и правото на защита на страните.

В служба “Деловодство” продължава стриктното следене за бързото изпълнение на всички разпореждания, определения и резолюции на съдиите, за своевременното призоваване на страните и за своевременното изпращане от административните органи на искани от тях документи, необходими за решаване на делото. Съдебният служител - призовкар, макар и сам, успява да връчи всички призовки и съобщения навреме, като през м. декември 2020 г. същият дори подпомогна връчването на призовки и съдебни книжа на Районен и Окръжен съд Ямбол, които поради заболяване и/или карантиране на техните призовкари, се оказаха сериозно затруднени. Няма дела, отложени поради нередовно връчване на призовка от наши служители. Когато възникват проблеми, те са свързани с призоваване на лица от други населени места и главно чрез съответните кметства, но и тези случаи вече са малко и при тях съответния деловодител или съдебен секретар прави задължително справка по телефона, като отразява изрично кое длъжностно лице е получило съобщението и връчена ли е и на кого призовката.

Всеки месец на председателя на съда се докладват справки за броя на постъпилите и свършени дела през предходния месец, сроковете, в които са свършени, оставените без движение дела и причините за това, датата на която е постановено разпореждането на съдията - докладчик, както и справка относно спрените съдебни производства. Последната се докладва и по съответното дело за разпореждане от съдията – докладчик. Целта е своевременно предприемане на мерки за отстраняване на нередовностите и даване ход на делото.

Всички съдебни актове по свършените дела се публикуват веднага след постановяването им на интернет страницата на съда и на централния интерфейс в съответствие с чл. 64, ал. 1 ЗСВ, решение на ВСС и заповед на председателя на съда, при спазване изискванията за защита на личните данни и на ЗЗКИ. В съда са приети и вътрешни правила, относно публикуването на решенията на интернет страницата.

***3. ОБЖАЛВАНИ И ПРОТЕСТИРАНИ ДЕЛА. РЕЗУЛТАТИ ОТ КАСАЦИОННАТА ПРОВЕРКА***

Безспорно, основен показател за качествената работа на един съд, за професионализма на неговите съдии и служители, освен бързината, с която приключват съдебните производства, е резултата от проверката на съдебните актове от по-горната съдебна инстанция, в случая от ВАС.

**3.1. ОБЖАЛВАНИ И ПРОТЕСТИРАНИ ДЕЛА**

През отчетния период от общо свършените 332 бр. първоинстанционни дела (с решения и определения) са обжалвани по реда на касационното производство 144 броя. Т.е., 43.37 % от всички постановени актове през 2020 г. в Административен съд – Ямбол са били обжалвани пред по-горната инстанция – ВАС, при 38.93 % за 2019 г. и 44.51 % за 2018 г. Или, налице е намаляване на броя на обжалваните актове с 1.14 % в сравнение с 2018 г. и увеличаване с 4.44 % спрямо 2019 г. От извършената проверка не се установиха подадени протести.

**3.2. РЕЗУЛТАТИ ОТ КАСАЦИОННАТА ПРОВЕРКА**

През отчетния период са върнати от ВАС общо 147 бр. административни дела, от които по 98 бр. изцяло са потвърдени съдебните актове (92 бр. решения и 6 бр. определения), 47 бр. са отменени изцяло (46 бр. решения и 1 бр. определения) и 2 бр. решения са отменено отчасти. Справката е изготвена въз основа на данни за актовете на ВАС, постановени в периода от 01.01.2020 г. до 31.12.2020 г. по дела на съда, които са приключили както през 2020 год., така и през предходните 2019 и 2018 г. години. Или изразено в процентно съотношение броя на отменените изцяло съдебни актове (решения и определения) по първоинстанционните дела, отнесени към броя на обжалваните е 32.19 %, което представлява увеличение както спрямо 2019 г., когато този процент е бил 20.68 % за 2019 г., така и спрямо 2018 г., когато същият е бил 23.28 %.

Разпределени по съдии, резултатите от касационната проверка са:

Д. Стаматова: потвърдени изцяло – 16 бр,. решения, отменени изцяло - 6 бр. решение и 1 бр. обезсилено решение;

Д. Петкова: потвърдени изцяло - 3 бр. решения и отменено 1 бр. определение;

В. Драганов: потвърдени изцяло - 24 бр. решения и 3 бр. определения, отменени изцяло – 4 бр. решения и 1 бр. обезсилено решение;

В. Стоянова: потвърдени изцяло - 15 бр. решения и 2 бр. определения, отменени изцяло – 9 бр. решения и обезсилено – 1 бр. решение;

В. Бянова: потвърдени изцяло - 16 бр. решения и 2 бр. определения, отменени изцяло - 14 бр. решения и 1 бр. решение, а едно решение е частично потвърдено;

Ст. Вълчев: потвърдени изцяло - 17 бр. решения и 1 бр. определение, отменени изцяло - 9 бр. решения и 1 бр. решение е частично потвърдено.

**3.3. АНАЛИЗ НА ОТМЕНЕНИТЕ СЪДЕБНИ АКТОВЕ. ИЗВОДИ**

 Анализът на отменените съдебни актове сочи, че почти във всички случаи (32 броя) отменителното основание е неправилното прилагане на материалния закон. Това означава, че делата са добре подготвяни за разглеждане в съдебните заседания, правилно е очертан предмета на спора и са конституирани страните, както и че са събирани всички относими към правния спор доказателства, като съдът е давал в тази насока необходимите указания, прилагайки и служебното начало, каквато възможност дава АПК. Незаконосъобразна е била преценката на съда по отношение на приложимия закон. При 12 броя дела първоинстанционните актове са отменени, като са върнати за ново разглеждане със задължителни указания от друг състав на съда, а по две от делата отмяната е само в частта за разноските. Прави впечатление, че през отчетната година, както и през предходната 2020 г. отново най-голям е броят на отменените решения по дела по ЗПЗП и ЗУСЕСИФ – общо 19 броя, следвани от делата по ЗУТ – 9 бр. и тези по ДОПК – 8 бр.

 Що се отнася до обезсилените съдебни актове, след проверка на делата, по които са постановени тези актове беше констатирано, че при тях или оспорващите не разполагат с правото на жалба, т.е. липсва активна процесуална легитимация или, че липсва надлежен предмет на съдебно обжалване. Касае се за казуси, които са различни по вид, т. е. не са налице повтарящи се грешки.

С оглед намаляване броя на отменените съдебни актове и през отчетната година продължи да действа заповедта на председателя на съда от 2007 г., съгласно която всички върнати от ВАС дела се докладват първо на председателя, а след това на съдията - докладчик, с цел анализиране на причините, довели до отмяната и при необходимост предприемане на мерки за недопускане на същите нарушения за в бъдеще. Отделно от това, и през тази отчетна година беше осигурена възможност всички съдии да се запознават с върнатите от ВАС дела, като в създадената папка „Инстанционен контрол“ се сканират и качват всички постановени в резултат на касационна проверка съдебни актове, а не само отменителните такива.

***4. СРЕДНА НАТОВАРЕНОСТ***

**4.1. СРЕДНА НАТОВАРЕНОСТ НА СЪДИИТЕ**

 През 2020 г., средномесечното постъпление на дела в Административен съд – Ямбол е 43 бр., а средно месечно са разгледани 51 броя. Изчисленията са направени на база 12 месеца независимо, че за периода на извънредното положение в съда се разглеждаха в открито съдебно заседание само изрично предвидените в Закона за мерките и действията по време на извънредното положение, обявено в решение на Народното събрание от 13.03.2020 г. дела. За сравнение, през предходната, през 2019 г. постъпленията са били съответно 53.92 бр. средномесечно и 60.92 за разглеждане, а за 2018 г. тези показатели са съответно 43.92 бр. постъпили и 53.08 бр. дела за разглеждане.

**Натовареността по** **щат** е както следва:

Средно разгледаните дела на един съдия по щат през 2020 г. е 8.50 бр. дела при 10.15 бр. за 2019 г. и 8.85 бр. за 2018 г. Свършените дела на един съдия, също по щат, са 7.26 бр. при 8.82 бр. за 2019 г. и 7.68 за 2018 г.

Следва да се има предвид обаче обстоятелството, че считано от 27.05.2019 г. съдия Диана Петкова е командирована във Върховния административен съд на РБ със заповед на Председателя на същия съд, поради което от тази дата до края на 2020 г. Административен съд – Ямбол работеше с 5 съдии. С оглед на това **действителната натовареност** средномесечно на съдия възлиза на 10.20 бр. дела за разглеждане и 8.72 бр. свършени дела.

 Предвид съществуващата численост и вида дела, които се разглеждат в съда, не са образувани специализирани по материя отделения и съответно липсва профилиране на съдиите в определена материя.

Както се посочи по-горе, разпределението на делата се извършва по електронен път чрез програмата за случайния избор при спазване на утвърдените Правила за разпределение на делата, съобразно ПАС и указанията на ВСС. Всички съдии, включително и председателя са включени със 100% натовареност по отношение на всички дела. Разпределението се извършва между всички съдии по отношение както на административните дела, така и на касационните такива.

Анализът на цифрите на образуваните дела по съдии сочи приблизително равна натовареност, а именно: съдия Д. Стаматова – 101 бр., съдия В. Драганов - 103 бр., съдия Стоянова – 107 бр., съдия В. Бянова – 105 бр. и съдия Вълчев – 100 бр. Що се касае до сложността и тежестта на разглежданите дела, то в програмата за случайно разпределение няма такъв компонент, поради което и не може да се направи анализ по този показател. Поради разнообразния характер на делата, които се разглеждат в съда и не големия им брой, същите са разпределени в общо 14 групи, с цел постигане на равномерно натоварване не само като брой, но и като тежест.

 Както се посочи, считано от 01.04.2016 г. в съдилищата действат Правила за оценка натовареността на съдилищата, с които са въведени обективни измерители за правна и фактическа сложност на съдебните дела, наричани коефициенти за тежест на делата. Наред с тях са въведени и показатели за допълнително натоварване. Съобразно правилата и решенията на ВСС, отчитането на натовареността става за едногодишен период, а в чл.16 ал.1 от Правилата е посочено, че всеки съдия се счита нормално натоварен в случай, че е разгледал и приключил в рамките на една година дела, които формират индекс на натовареност в интервала от 70 до 110, включително и в двете стойности. Видно от изготвената съобразно Правилата справка относно натовареността на съдиите от Административен съд - Ямбол за времето от 01.01.2020 г. до 31.12.2020 г., средната натовареност на работилите през цялата 2020 г. петима съдии в Административен съд - Ямбол е 105.60, като се включат коефициента на тежест на разгледаните дела и допълнителните дейности. Натовареността, определена само съобразно коефициента на тежест на разгледаните дела е средно 93,10 и по съдии е съответно : съдия Д. Стаматова – 92.25, съдия В. Драганов – 88.7, съдия В. Стоянова – 101.26, съдия В. Бянова – 98.45 и съдия Ст. Вълчев – 84.85. Анализирайки сочените цифри бихме могли да посочим, че сме с нормална натовареност, която е около средните, предвидени в разпоредбата на чл. 16, ал. 1 от Правилата стойности.

През отчетната година, продължи действието на заповедта на председателя на съда, в края на всеки работен ден протоколите от разпределението на делата да се публикуват във електронна папка и да са на разположение за запознаване от съдиите и служителите в продължение на един месец. Със същата заповед, с цел съдиите да могат да следят своята натовареност, е разпоредено да се оповестяват и изготвяните в съда месечни отчети за работата. Същите имат възможност чрез деловодната система веднага след разпределението да проверят колко дела са разпределени за деня и кои съдии е посочила системата за случайно разпределение.

**4.2. НАТОВАРЕНОСТ ПО СЪДИИ**

| ИМЕ | Дела за разглеждане | Свършени дела |
| --- | --- | --- |
| Адм. дела | Частни адм. дела | Касационни дела | Общо | Адм. дела | Частни адм. Дела | Касационни дела | Общо | В 3-месечен срок | Над 3 месеца |
| ДимитринкаСтаматова | 69 | 9 | 39 | 117 | 56 | 9 | 37 | 102 | 78 | 24 |
| Диана Петкова | 1 | 0 | 0 | 1 | 0 | 0 | 0 | 0 | 0 | 0 |
|  Вълко Драганов | 70 | 9 | 42 | 121 | 57 | 9 | 39 | 105 | 91 | 14 |
| Ваня Стоянова | 81 | 8 | 38 | 127 | 65 | 8 | 35 | 108 | 87 | 21 |
| Ваня Бянова | 80 | 7 | 45 | 132 | 58 | 7 | 43 | 108 | 86 | 22 |
| Стоян Вълчев | 69 | 6 | 39 | 114 | 57 | 6 | 37 | 100 | 79 | 21 |
| ОБЩО | 409 | 39 | 203 | 612 | 293 | 39 | 191 | 523 | 421 | 102 |

Разпределението на делата между съдиите по видове, както и движението и приключването им са обобщени в приложения статистически отчет към доклада.

През отчетната 2020 г.:

 **- съдия Стаматова** е разгледала общо 117 бр. дела – 78 административни и 39 бр. касационни. От разгледаните дела е приключила 102 бр. или 87.18 %, от които с решение 92 бр. дела и с определение - 10 броя;

**- съдия Драганов** е разгледал общо 121 бр. дела – 79 бр. административни и 42 бр. касационни. От всички разгледани дела е свършил 105 бр. или 86.77 %, от които с решение 82 бр. и с определение 23 броя;

 **- съдия Стоянова** е разгледала общо 127 бр. дела - 89 бр. административни и 38 бр. касационни. Свършила е 108 бр. дела или 85.04 %, от които 92 бр. с решение и 16 броя с определение;

 **- съдия Бянова** е разгледала общо 132 бр. дела - 87 бр. административни и 45 бр. касационни. Свършила е 108 бр. дела или 81.82 %, от които с решение 85 бр. и с определение 23 броя.

 **- съдия Вълчев** е разгледал общо 114 бр. дела - 77 бр. административни и 39 бр. касационни. Свършил е 100 бр. дела, или 87.72 %, от които 80 бр. с решение и с определение прекратил 20 броя.

Общата оценка за работата на съдиите през 2020 год., предвид изложените по - горе в доклада данни, касаещи натовареност, свършени дела, срокове за приключване на делата и за постановяване на съдебните актове, резултати от касационната проверка, е добра.

***5. АДМИНИСТРАТИВНО-РЪКОВОДНА ДЕЙНОСТ***

**5.1. КАДРОВО ОБЕЗПЕЧЕНИЕ**

Към 31.12.2020 год. щатът на Административен съд - Ямбол включва 6 броя съдии и 18 броя съдебни служители.

**5.1.1. МАГИСТРАТИ**

Магистратите в съда по щат са председател и 5 броя съдии. Със Заповед № 1387/23.05.2019 г. на Председателя на ВАС на РБ съдия Диана Петкова е командирована във Върховния административен съд на Република България.

Юридическият стаж на съдиите към 31.12.2019 г. е, както следва:

Председател Димитринка Стаматова - общ юридически стаж 24 г. и 9 м., изцяло в съдебната система;

Съдия Диана Петкова - общ юридически стаж 41 г. и 3 м., от които 35 г . и 6 м. в съдебната система;

Съдия Вълко Драганов - общ юридически стаж 27 г.и 7 м., от които 18 г. и 10 м. в съдебната система;

Съдия Стоян Вълчев - общ юридически стаж - 26 г. и 8 м., от които 15 г. и 6 м. в съдебната система;

Съдия Ваня Бянова - общ юридически стаж 21 г. и 7 м., от които 14 г. и 10 м. в съдебната система;

Съдия Ваня Стоянова - общ юридически стаж 23 г. и 6 м., от които 14 г. и 10 м. в съдебната система.

Всички съдии са с ранг „съдия във ВКС и ВАС“.

Със заповед на председателя на съда, съдиите са разпределени в шест административни и два касационни състава. Последните са с председатели Д. Стаматова и Д. Петкова. За всеки съдебен състав е определен ден от месеца, през който заседава, както и съответния съдебен деловодител и секретар - протоколист.

За времето на командироване на съдия Петкова, втори касационен състав се председателства на ротационен принцип от съдиите Драганов и Стоянова.

Наред с участието си в съдебни състави, съдиите участват и в създадените помощни комисии в съда.

През отчетния период няма образувани дисциплинарни производства срещу магистрати от Административен съд – Ямбол.

**5.1.2. СЪДЕБНИ СЛУЖИТЕЛИ**

Съдебната администрация в Административен съд – Ямбол е организирана в съответствие с Правилника за администрацията на съдилищата в специализирана и обща администрация.

Към 31.12.2019 г. по щат съдебните служители са 18 броя, от които: съдебен администратор - 1 бр., гл. счетоводител - 1 бр., съдебни деловодители - 4 бр., съдебни секретари - 3 бр., съдебен помощник - 1 бр., съдебен архивар - 1 бр., гл. специалист–касиер - 1 бр., системен администратор - 1 бр., управител сграда - 1 бр., шофьор - 1 бр., призовкар - 1 бр., чистач (прислужник) - куриер - 2 бр.

Спазвайки изискванията и сроковете на Глава двадесет и втора „Атестиране и повишаване в ранг” от ПАС, Комисията по атестиране в Административен съд Ямбол, назначена със Заповед № РД-12-212 от 17.12.2020 г., извърши оценяване на съдебните служители. След извършеното оценяване и на база получени общи оценки, по отношение на четирима от служителите бе открита процедура по повишаване в ранг, считано от 01.01.202 1г., както следва:

- Росица Миндова – съдебен помощник, бе повишена във втори ранг;

- Иван Стефанов на длъжност „шофьор“ - повишен в първи ранг;

- Руси Иванов на длъжност “призовкар“ - повишен във втори ранг и

- Стела Гюмлиева на длъжност „съдебен секретар“ - повишена в първи ранг.

 Въз основа на Заповед №РД-12-131/02.07.2018 г. на Председателя на съда, за правилното водене на книгите съдебният помощник извърши проверка за отчетният период, за което изготви и предостави на административния ръководител доклад. В хода на проверката се установи, че същите са водени съобразно изискванията на ПАС. Пропуски и грешки не са констатирани.

Със Заповед № РД-12-148 от 02.07.2019 г. на Председателя на съда са определени начина на водене на отделните книги и регистри, както и периодичността им на разпечатване.

Всички съдебни служители притежават необходимата квалификация и отговарят на изискванията за длъжността, която заемат. Деловодителите в служба ”Съдебно деловодство” и съдебните секретари са разпределени по съдебни състави, а относно касационните състави, съдебните секретари се определят с графика за насрочване на съдебните заседания.

Съдебни служители от Административен съд – Ямбол участват в създадените в съда помощните комисии, както следва:

Ж. Трифонова - в Комисия по проверка на касовата наличност, а заедно с Н. Парушев и Ив. Иванов – и в Комисия по пожаро-безопасно използване на отоплителните и нагревателните уреди; Ж. Трифонова - в Комисия по условия за труд, а заедно с Г. Кабаков – и в Комисия по етика и Комисия по управление и оценка на сигнали, предложения и оплаквания; Ж. Трифонова - в Комисия по атестиране на съдебните служители; П. Тодорова и Ж. Трифонова - в Комисия по Наредба № 1 за съхранение на документи; Ж. Трифонова, Г. Гюмлиев и Ел. Димитрова - в Комисия за извършване на инвентаризация., Г. Гюмлиев - в Комисията за извършване на проверка и изготвяне на предложение за унищожаване на материали - носители на класифицирана информация.

През 2020 г. не са констатирани нарушения на трудовата дисциплина и на етичните правила за поведение от съдебните служители. При констатирани пропуски в работата на служител или допуснато нарушение на етичните правила, в най - кратки срокове съдебният администратор провежда разговор със служителя и дава съответните препоръки, като уведомява за това административния ръководител.

Съотношението между съдии и съдебни служители осигурява оптимални условия за осъществяване на правораздавателната дейност.

**5.2. АДМИНИСТРАТИВНО - ОРГАНИЗАЦИОННА ДЕЙНОСТ**

През 2020 г. дейността на администрацията и организацията на работа, освен с основните стратегически документи, действащи в съда, бе съобразена и с пандемията COVID 19.

Във връзка с решение на Съдийската Колегия на ВСС от 10.03.2020 г. и предприемането на превантивни мерки срещу разпространението на грип, остри респираторни заболявания и възможни случаи на COVID 19 и на осн. чл. 93, ал. 1 от ЗСВ, със заповед на председателя на съда бе преустановено разглеждането на дела в открито съдебно заседание за времето 11.03.2020 г. – 10.04.2020 г. Съгласно визираната заповед се разглеждаха само делата по чл. 329, ал. 1 ЗСВ.

Във връзка с решение по протокол № 8 от заседание на Съдийската колегия на ВСС, проведено на 10.03.2020 г., създадената в страната епидемична обстановка и с цел превенция на заболяването и намаляване на риска от възникване на нови случаи на грип, остри респираторни заболявания и на коронавирусна инфекция COVID 19 и на осн. чл. 93, ал. 1 от ЗСВ бе уредена организацията на работа и достъпа на граждани в съда.

На основание Решение на 9 на Съдийската колегия на ВСС от заседание, проведено на 15 март 2020 г., бе издадена Заповед № РД-12-54 от 16.03.2020г., с която се преустанови разглеждането на всички видове административни дела за периода на обявеното извънредно положение 16 март 2020 – 13 април 2020 г. вкл., с изключение на делата по чл. 60 и чл. 166 от АПК, делата по чл. 75 и чл. 157 от ДОПК, делата по чл.72 от ЗМВР, делата за допускане на обезпечаване на бъдещ и висящ иск. Със същата заповед всички останали дела, извън посочените бяха отсрочени за определени дати след крайната дата от периода на обявеното извънредно положение, но преди съдебната ваканция за съответната година. Не се образуваха в дела входираните книжа, иницииращи съдебни производства, с изключение на горепосочените производствата. Подаването на всякакъв вид документи се извършваше по пощата или по електронен път на адреса на съда. Справките по дела се извършваха само по телефоните, обявени на сайта на съда или по електронен път на обявения електронен адрес и при наличие на електронен подпис. За периода за извънредното положение беше преустановено и връчването на призовки, съобщения и съдебни книжа по всички дела, с изключение на изрично посочените в Заповед № РД - 12 - 54/16.03.2020 г. Призоваването и съобщенията по тези дела се извършваха на телефона или по електронен път. Всички административни услуги се извършваха на принципа на „едно гише“. Изготвените и подписани съдебни актове се предаваха за вписване в съответните книги и присъединяване към САС „Съдебно деловодство“ след края на извънредното положение. Съгласно цитираната заповед, съдебните актове се публикуваха на интернет страницата на съда, като съобщенията до страните не се изпращаха за времето на извънредното положение.

Във връзка с решение по протокол 11 от заседанието на Съдийската колегия на ВСС, проведено на 31.03.2020 г. и на осн. чл. 93, ал. 1 от ЗСВ, Заповед № РД-12-54/16.03.2020г. бе допълнена, като в същата бяха включени за разглеждане и делата за обезпечаване на доказателства, делата по чл.111 от ЗИНЗС, делата по Глава ХI от АПК, делата по чл.121, ал. 4 от ДОПК, както и всички други дела, подлежащи на разглеждане еднолично в закрито съдебно заседание, в кратки процесуални срокове.

Във връзка с приетите по протокол № 15, т. 1 от заседание на Съдийската колегия на ВСС Правила и мерки за работата на съдилищата в условията на пандемия, бе създадена и организация за дейността на съда, като бяха изготвяни и графици относно работата на състава на съда.

С оглед спазването на строга финансова дисциплина и оптималното разходване на дезинфектантите, съгласно Заповед № РД - 12- 52/12.03.2020 г., дезинфектантите и предпазните средства се раздават ежедневно на лицата, които почистват и тези, които пряко обслужват граждани срещу подпис.

 В изпълнение на Оперативния план на съда през отчетната година, усилията на целия екип въпреки условията на пандемия бяха насочени към изпълнение на поставените в стратегическия план приоритетни цели, а именно по-добро управление на съда, усъвършенстване процеса на управление на човешките ресурси, повишаване на доверието в работа на съда, повишаване квалификацията в областта на информационните технологии и превенция и противодействие на корупцията в съда.

 В изпълнение на обучителната програма на съдебните служители и през този отчетен период стриктно се спазваше реда за планиране, провеждане, контролиране и документиране на обученията не само на хартиен носител, но и във вътрешната мрежа „Интранет”, където е базирана папка „Информация”. Реализираните обучения, предвид пандемията са изключително малко на брой.

През отчетния период, в изпълнение на утвърдената концепция за организационно поведение, ръководният състав на съда продължи да залага на основните стандарти за организационно поведение, залегнали в Концепцията, а именно планиране, организиране, делегиране на власт, комуникационна култура, организационна и мотивационна политика и контрол.

 В изпълнение на Стратегията за устойчиво развитие на съда и през този отчетен период се спазват насоките за развитие, съобразени с усъвършенстване процеса на управление на човешките ресурси, подобряване достъпа до правосъдие, подобряване на административното обслужване, повишаване квалификацията в областта на информационните технологии.

В изпълнение на Стратегията за продължаващо обучение и повишаване на квалификацията на администрацията и с оглед ефективното осъществяване дейността на съда, ръководния състав продължава стремежа си за осигуряване на равен достъп на всички съдии и служители в обученията, насочени към заеманата длъжност, целите и приоритетите в службата и на съда като цяло.

**5.3. КОМУНИКАЦИОННА ПОЛИТИКА**

И през 2020 г. комуникационната политика на Административен съд Ямбол в пълна степен съответстваше на стратегическите подходи и дейности в приетата Комуникационна стратегия на съдебната власт. Дейността ни и в това направление доказва, че съдът продължава да е пример за модерен и ефективен начин за комуникации с ключови общности – медии, граждани, институции, клиенти на съда и др. Ръководството, съвместно с администрацията на съда непрекъснато работи за повишаване на обществената информираност и доверие в работата на съда с помощта на различни по вид дейности.

За изминалата 2020 г. не е имало негативни публикации, които да поставят под съмнение репутацията или работата на Административен съд Ямбол.

**5.4. КВАЛИФИКАЦИЯ НА МАГИСТРАТИ И СЛУЖИТЕЛИ**

**5.4.1. КВАЛИФИКАЦИЯ НА МАГИСТРАТИ**

 През отчетния период, съдиите от Административен съд - Ямбол проведоха няколко общи събрания, на които обсъдиха редица законодателни промени, както и въпроси, свързани с уеднаквяване на практиката, както следва:

* **На 10.01.2020 г.** - за обсъждане на предложения на проекти за изменение на Закона за съдебната власт и Наредба за реда за назначаване, организацията и работата и правомощията на съдебните помощници;
* **На 20.01.2020 г.** - за обсъждане на становища по ТД № 3/2019 г. с предмет „От кога започва да тече срокът за съставяне на акт за установяване на нарушение в случаите по чл.210а от Закона за защита на потребителите - от датата на издаване на заповед по чл. 68л от Закона за защита на потребителите от председателя на Комисията за защита на потребителите за забрана прилагането на нелоялна търговска практика или от откриване на нарушителя, съгласно чл.34 ал.1 от ЗАНН“;

Както и обсъждане на становища по ТД № 6/2019 г.

* „Нищожен ли е ревизионен акт, издаден на регистрирано лице –получател по облагаема доставка, на основание чл. 177 от Закона за данък върху добавена стойност, когато с предходен ревизионен акт на същото лице не е коригирано извършеното от него приспадане на данъка, свързан пряко или косвено с дължимия невнесен от друго лице данък, в случай че въпросният акт не е издаден по реда на чл.133 и чл.134 от Данъчно-осигурителния процесуален кодекс за изменение на задължения, установени с влязъл в сила ревизионен акт?“
* Обсъждане на становища по предложения проект за изменение на ЗИД и ЗАНН;
* **На 24.02.2020г.** – за обсъждане на становища по тълкувателно дело № 7 от 2019 г. с предмет:
* „Отговорността по чл.19, ал.1, ал. 2 от ДОПК на трето задължено лице включва ли установеното задължение за лихви на главния длъжник?
* Обхватът на солидарната отговорност по чл. 77 от ЗДДС включва ли и задълженията за лихви за забава върху дължимия и невнесен данък от друго лице?“.

Както и обсъждане на становища по тълкувателно дело № 8 от 2019 г. със следния предмет:

* „Образуването на изпълнително дело по реда на чл. 220, ал. 1 ДОПК прекъсва ли давността ?
* Съобщението по чл. 221, ал. 1 ДОПК прекъсва ли давността и от кой момент – от изпращането или връщането му?“
* **На 19.06.2020 г.** обсъждане на противоречива практика на административните съдилища по въпроса компетентни ли са органите на МВР да прилагат принудителни административни мерки по чл.171, ал. 1, т. 2а от Закона за движение по пътищата, когато моторното превозно средство представлява земеделска техника, управлявана по пътищата, отворени за обществено ползване.
* **На 17.07.2020 г**. обсъждане на становища по тълкувателно дело № 10 от 2019 г. с предмет:

 „Допустимо ли е обжалването на определението по чл.200 ал.1 от Административнопоцесуалния кодекс от административен орган, издател на акта?“

* **На 23.11.2020** г. обсъждане на въпроси по т.д. № 1/2020 г., както следва:
* „В производството по реда на Раздел Пети, Глава Трета на Закона за административните нарушения и наказания, районният съд има ли правомощие да преквалифицира описаното в наказателното постановление изпълнително деяние, подвеждайки установените от административно-наказващия орган факти под друга нарушена законова разпоредба?“

- „В касационното производство по реда на Глава дванадесета от АПК след като отмени решението на районният съд, административния съд има ли правомощие да преквалифицира описаното в наказателното постановление изпълнително деяние, подвеждайки установените от административно-наказващия орган факти под друга нарушена законова разпоредба?“

**5.4.2. КВАЛИФИКАЦИЯ НА СЛУЖИТЕЛИ**

Служителите взеха участие в следните обучения:

**М.март 2020 г.**

- обучение на служителят по сигурността на информацията. Участие взе Георги Гюмлиев;

- електронно дистанционно обучение на тема: „Основни принципи и съвременни тенденции в работата на специализираната администрация на административните съдилища“. Участие взеха Стела Гюмлиева и Велина Митева.

В заключение може да се каже, че администрацията в Административен съд – Ямбол показва висок професионализъм и отговорност, както по отношение на повишаване на квалификацията си, така и по създаване на новаторски стил на работа. Това е видно и от резултатите от проведените атестации на съдебните служители.

***6. МАТЕРИАЛНА И ФИНАНСОВА ОБЕЗПЕЧЕНОСТ НА СЪДА - СЪСТОЯНИЕ И ПРЕДЛОЖЕНИЯ***

**6.1. МАТЕРИАЛНА БАЗА**

От началото на 2010 година Административен съд – Ямбол се намира в настоящата самостоятелна сграда, която е общинска собственост.

Сградата има два етажа и сутерен.

На първия етаж е разположена съдебната зала, както и помещенията на деловодството, архива, съдебните секретари и класифицираната информация. На първия етаж се намира и изградения с помощта на ПРСС „Информационен център“, откриването на който стана заедно с откриването на съдебната сграда.

На втория етаж са кабинетите на съдиите, на съдебния администратор, на гл. счетоводител и касиера.

В сутеренния етаж е разположена съвещателната зала, помещенията за арестанти, съгласно изискванията на Съдебната охрана, архива, сървърното и складови помещения. На този етаж, поради невъзможност да бъдат устроени по друг начин, са настанени и част от служителите, а именно: управителя - сграда, шофьора и двете чистачки. Независимо, че помещенията са напълно пригодени за работа и са основно ремонтирани, същите са без пряк достъп на светлина.

Административен съд - Ямбол разполага с една зала за съдебни заседания, поради липса на място за обособяване на втора. Поради тази причина на всеки състав е определен заседателен ден и се изготвят двумесечни графици за съдебните заседания. Когато, с оглед спазване на срокове или поради някакви извънредни причини се налага съдията да заседава в ден, различен от определения му заседателен такъв, след съгласуване със съответния колега – съдия, се насрочват заседания по отделни дела за дата и ден, извън определените.

През 2020 г. беше извършен текущ ремонт на фасадата на сградата. Закупени бяха и стелажни шкафове за архива и деловодството, както и комуникационен шкаф за нуждите на сървърното помещение.

Съдът ползва и служебен автомобил, предоставен от МП през 2008 год. Същият е със значителна степен на амортизация, поради подмяната му с нов е наложителна. На отправеното искане до ВСС за предоставяне на нов автомобил, беше получен отказ.

**6.2. ФИНАНСОВО СЪСТОЯНИЕ**

 През 2020 г. по бюджетната сметка на Административен съд - Ямбол са извършени разходи в общ размер на 1 216 286 лв. (при 1 100 980 лв. през предходната 2019 г.), от които:

 - 870 097 лв. за работни заплати на персонала, в т.ч. 67 061 лв. допълнителни възнаграждения за постигнати конкретни резултати от труда;

 - 203 012 лв. за осигурителни вноски;

- 80 496 лв. други възнаграждения и плащания на персонала, в т.ч.:

 774 лв.възнаграждения на вещи лица

 13 747 лв.за социални разходи (СБКО),

 64 790 лв.за облекло;

 1 185 лв.за обезщетение за първите три дни на временна неработоспособност;

- 225 лв. данък МПС и годишен винетен стикер на служебен автомобил;

 - 62 455 лв. за текуща издръжка, в т.ч.

 10-14 “Учебни….разходи“ - 50 лв.

 10-15 “Материали“ - 22 797 лв.

 10-16 “Вода,горива и енергия“ - 12 389 лв.

 10-20 “Разходи за външни услуги“ - 24 467 лв.

 10-51“Командировки в страната“ - 218 лв.

 10-98“Представителни разходи“ - 405 лв., в рамките на утвърдения от ВСС лимит за Административните съдилища.

Разходите за текуща издръжка през 2020 г. бяха сведени до разумния минимум за осигуряване на най-приоритетните потребности. Беше ограничено извършването на някои телефонни разговори. Въведени бяха лимити и бяха предприети конкретни действия за ограничаване разходите за ел.енергия, отопление, командировки, гориво за служебни пътувания и телеграфопощенски услуги.

 Размерът на разходите за текуща издръжка през 2020 г. успя да осигури финансово обезпечаване на трайно установените потребности за функциониране на съда.

 През изтеклата 2020 г., бюджетната сметка на съда беше текущо коригирана от Висшия съдебен съвет спрямо първоначално определения ни бюджет като по съществените случаи са:

 - увеличение на §§ 01-01 “Заплати и възнаграждения на персонал, зает по трудови правоотношения” с 22 841 лв. за изплащане разлика в заплатата на командирован магистрат

- увеличение на §§ 01-01 “Заплати и възнаграждения на персонал,зает по трудови правоотношения” с 62 197 лв. за изплащане на допълнителни възнаграждения за резултати от труда.

Общият извод е, че дейността ни през 2020 г. се осъществяваше в условията на сравнително задоволително финансово обезпечаване, но и при наличието на някои финансови ограничения, а именно невъзможността за закупуване на непрекъсваемо токозахранващо устройство за поддържане и защита на компютърните системи и за изграждане на резервно ел. захранване на сградата.

**6.3. ИНФОРМАЦИОННО ОСИГУРЯВАНЕ**

 В Административен съд – Ямбол има изградена компютърна мрежа с UTP кабел категория 5е, обхващаща двата етажа и приземния етаж. Мрежата включва 27 броя работни станции и 4 броя сървъра. Работните станции са разположени по кабинети на съдии, съдебни служители и зали, а сървърите и мрежовото оборудване в помещение с нужната климатизация и ограничен достъп, съгласно изискванията на ВСС. Сървърите включват:

- сървър Dell PowerEdge 840, който се използва за САС „Съдебно деловодство” и като файлов сървър;

- сървър Dell PowerEdge T310, използван като Domain Controller и Active Directory, за администриране на правата за достъп до ресурсите на мрежата на съда;

- сървър използван за прехвърляне на данните към ЦУБИПСА и ЕПЕП и за Правно-информационната система АПИС;

- сървър защитна стена изградена с pfSense, за намаляне на риска от достъп до потенциално опасни сайтове и неоторизиран външен достъп до компютрите във вътрешната мрежа.

През изминалата година със средства на съда беше закупен комуникационен шкаф 37U, където се събраха на едно място всички комуникационни устройства и сървъри за по-лесен и организиран достъп до тях.

За архивиране на важните данни в Административен съд Ямбол и по-добра организация на споделените ресурси в локалната мрежа се използва мрежово архивиращо устройство (NAS NetGear ReadyNas 102). Всекидневно се правят инкрементални архиви на папка Документи на всички съдии и служители, а веднъж месечно и пълен архив на папките. Чувствителните данни на съда се архивират на няколко места според план изготвен от системния администратор.

Всички работни станции, сървъри и важни комуникационни устройства в Административен съд Ямбол са свързани към токозахранващи устройства. В резултат са сведени до минимум броя на дефектирали компютри и периферни устройства от честите токови удари и промени в напрежението на електрическата мрежа.

Всички работни места на магистрати и служители са обезпечени с компютри и принтери. Във служби „Деловодство” и „Съдебни секретари” работните места са оборудвани и със скенери, което позволява поддръжката на пълно електронно досие на съдебните дела. През изминалата година бяха подменени 18 работни станции с нови предоставени ни от ВСС. Закупени със средства на съда бяха и 4 бр. нови скенери за подмяна на дефектирали и морално остарели такива. Във връзка с епидемиологичната обстановка в страната породена от COVID-19 и работата в съда по графици, на всички съдии и на съдебния администратор бяха закупени преносими компютри за предоставяне на възможност за работа по делата от дома им.

В Информационния център на съда функционира копирна машина Toshiba e-Studio 283 за улеснение на гражданите страни по делата и адвокатите. За изготвяне на официална кореспонденция, участия на съда в проекти, изготвяне и прилагане на документи с цветово обозначение, се използва мултифункционално цветно лазерно устройство Lexmark CX410de.

В съдебната зала на съда функционира система за аудио запис Behringer, с която се извършва звукозапис на съдебните заседания, съгласно изискванията на законодателството. Пред залата е монтиран дисплей, на който се изнася информация за насрочените заседания за деня. Във времето, когато няма заседания на дисплея върви презентация “Административен съд – Ямбол – Какво трябва да знам”.

Интернет страницата на съда <https://yambol-adms.justice.bg> е изградена по проект на Висш съдебен съвет по Оперативна програма "Добро управление" с наименование "Доразвитие и централизиране на порталите в СП за достъп на граждани до информация, е-услуги и е-правосъдие, с финансовата подкрепа на Оперативна програма „Добро управление“. На сайта ежедневно се публикуват протоколите от открити съдебни заседания, а справките за съдебните актове използват данните изпратени към ЕПЕП. При публикуването на протоколите и съдебните актове се следят и стриктно се спазват разпоредбите на Закона за защита на личните данни, като тези данни се заличават. Нормативните актове се актуализират системно при настъпващи промени в действащото законодателство. На страницата се публикуват също и правила, обяви, прессъобщения, обявления и друга актуална информация касаеща работата на съда.

Успешно се използва механизма за призоваване с използване на информационните технологии, като стриктно се спазват утвърдените правила за електронно призоваване. В съда действат и вътрешни правила за предоставяне на незаверени преписи на технически носител или изпращането им по електронна поща с оглед нарастващия интерес към електронния обмен на данни. В края на 2020г. Административен съд - Ямбол беше регистриран и в Системата за сигурно електронно връчване (ССЕВ) и се даде възможност за получаването и изпращането на съобщения, книжа и призовки по електронен път чрез нея.

В информационния център на съда е обособено работно място за справки чрез деловодната система от страни по делата и адвокати. На същата работна станция има инсталиран и специализиран софтуер за синтез на речта Speechlab, предназначен за хора със зрителни проблеми, с нарушения в слуха, неграмотни и възрастни. Продукта се използва за преобразуване в реч на текстовете на протоколи от заседания, разпореждания, определения и съдебни решения. Данните от използването му се описват в регистър за по голяма отчетност. Софтуерният продукт за синтез на реч „Speechlab 2.0” е предоставен на Административен съд Ямбол от Програмата за развитие на съдебната система.

За улеснение на обслужването на гражданите, в информационния център на Административен съд – Ямбол действат два ПОС-терминала, обслужващи клиентите на съда, които искат да заплащат услугите с банкови карти. Устройствата се използват за приемане на плащания на държавни такси: за образуване на дело, за заверени и незаверени преписи, изпълнителни листи, удостоверения, такси за вещи лица и свидетели. ПОС-терминалните устройства важат за всички видове дебитни карти.

Във вътрешната мрежа /интранет/ на съда са създадени електронни папки “Заповеди на председателя” и “Информация”. В папка „Заповеди на председателя” се сканират всички заповеди на Председателя на съда, като до нея имат достъп всички магистрати и служители. В папка “Информация” се изнася служебна информация, касаеща работата на всички съдии и служители.

За управление движението на съдебните дела, от 2007 г. се използва съдебна автоматизирана система (САС) – "Съдебно деловодство", с разработчик "Информационно обслужване" АД – клон Варна, която своевременно се актуализира съгласно извършваните промени, за да работи в съответствие с изискванията на действащото в Република България законодателство. В системата се съхраняват всички постъпили по делото документи, които се сканират и присъединяват в електронна папка. Всекидневно се изпращат трансфери с актуална информация по съдебните актове към „Централизирания уеб базиран интерфейс за публикуване на съдебни актове” (ЦУБИПСА). В САС – Съдебно деловодство се регистрират и одобряват заявления на адвокати и страни по делата за достъп до данните на Единния портал за електронно правосъдие. На интервал от 15 мин всекидневно се изпращат данни към ЕПЕП с актуализирана информация по делата.

Разпределението на делата на случаен принцип се извършва чрез „Централизираната система за разпределение на делата”. Протоколите от разпределението се архивират на електронен носител в първия работен ден на всяка седмица и се описват в създадения регистър за архивиране на случайното разпределение.

За улеснение на магистратите се използва Правно-информационната система АПИС. В счетоводния отдел на съда се работи със следните програмни продукти:

- Pitagor XP- модули: заплати, кадри, личен състав, отпуски, хонорари, безкасови плащания;

- Web базирано приложение Konto – счетоводство.

**6.4. РЕВИЗИОННА ДЕЙНОСТ**

През отчетната година в Административен съд - Ямбол не са извършвани проверки и ревизии.

***7. ЗАКЛЮЧЕНИЕ***

В заключение искам да обобщя, че общата оценка на работата на съдиите и служителите в Административен съд – Ямбол за 2020 г. е положителна. Въпреки затрудненията, свързани с обявените извънредно положение и извънредна епидемична обстановка и необходимостта от промени в организацията на работа, продължаваме да отчитаме добри показатели за нашата работата, а именно бързина на разглеждане на делата и максимална срочност при изготвянето на съдебните актове, както и сравнително малък процент на отменени съдебни актове. Поради тези причини, всеки един съдия и служител от Административен съд – Ямбол заслужава признание за проявената отговорност, целенасоченост и готовност за изпълнение на задачите.

**Приложения:**

Отчет за работата на Административен съд - град Ямбол за 12 месеца на 2020 г.;

Справка за дейността на съдиите в Административен съд - Ямбол за 12 месеца на 2020 г.;

Справка за резултатите от върнати обжалвани и протестирани дела на съдиите от Административен съд – Ямбол през второто шестмесечие на 2020 година.

 **ПРЕДСЕДАТЕЛ НА**

 **АДМИНИСТРАТИВЕН**

 **СЪД – ЯМБОЛ:**

 *(Д. СТАМАТОВА )*